wannaphong/clean_thaiwikipedia huggingface dataset:
# นางฟ้านักยกน้ำหนักคิมบ๊กจู
นางฟ้านักยกน้ำหนักคิมบ๊กจู  เป็นละครโทรทัศน์ของเกาหลีใต้ ปี 2016–2017 ที่นำแสดงโดยอี ซ็อง-กย็อง และนัม จู-ฮย็อก เป็นละครแนวกีฬา การก้าวผ่านวัย และรักตลก โดยได้รับแรงบันดาลใจจากนักยกน้ำหนักโอลิมปิกชาวเกาหลีใต้ช็อง มี-รัน ออกอากาศทางช่องเอ็มบีซี ตั้งแต่วันที่ 16 พฤศจิกายน 2016 ถึง 11 มกราคม 2017

ละครเรื่องนี้สะท้อนถึงช่วงเวลาของวัยหนุ่มสาว ได้รับการวิจารณ์ที่ดีเป็นส่วนใหญ่ ละครยังได้รับความนิยมในต่างประเทศ โดยเฉพาะในประเทศฟิลิปปินส์

 เรื่องย่อ 
คิม บ๊ก-จู (อี ซ็อง-กย็อง) หญิงสาวผู้ไล่ตามความฝันในการเป็นนักยกน้ำหนักที่วิทยาลัยพลศึกษา เธอได้แอบไปตกหลุมรักช็อง แจ-อี (อี แจ-ยุน) พี่ชายเพื่อนสมัยประถมช็อง จุน-ฮย็อง (นัม จู-ฮย็อก) ในตอนแรกจุน-ฮย็องชอบแกล้งเธอและช่วยให้เธอได้สมหวังกับพี่ชาย แต่ไม่นานก็พบว่าตัวเองนั้นตกหลุมรักบ๊ก-จู ละครนี้เป็นการนำเสนอเรื่องราวเกี่ยวกับการไล่ล่าความฝัน มิตรภาพ ความรัก และการฟันฝ่าอุปสรรค ของเด็กหนุ่มสาวในวิทยาลัยพลศึกษา

 นักแสดง 
 นักแสดงหลัก 
 อี ซ็อง-กย็อง รับบทเป็น คิม บ๊ก-จู
 นัม จู-ฮย็อก รับบทเป็น ช็อง จุน-ฮย็อง
 อี แจ-ยุน รับบทเป็น ช็อง แจ-อี
 คย็อง ซู-จิน รับบทเป็น ซง ชี-โฮ

 นักแสดงสมบท 
 ทีมยกน้ำหนัก 

 โช ฮเย-ช็อง รับบทเป็น ช็อง นาน-ฮี
 อี จู-ย็อง รับบทเป็น อี ซ็อน-อก
 ชเว มู-ซอง รับบทเป็น ยูน ต็อก-มาน
 ช็อง ยอง-นัม รับบทเป็น ชเว ซอง-อึน
 โอ อึย-ชิก รับบทเป็น Bang Woon-ki 방운기, Team Captain
 อี บิท-นา รับบทเป็น บิทนา
 มุน จี-ยุน รับบทเป็น ช็อง ซุล 상철
 โจ มิ-นโย
 ยู จุน-ฮง
 โน ยอง-จู
 ลี เย-บิน

 ทีมว่ายน้ำ 

 ชี อิล-จู รับบทเป็น โช แท-คว็อน
 คิม แจ-ฮยุน รับบทเป็น คิม แจ-ฮยุน
 คิม อู-ฮย็อก รับบทเป็น คิม อู-ฮย็อก
 ชเว อุง รับบทเป็น คิม กี-ซ็อก
 ลี จี-ฮุน
 คิม นัม-อู
 คว็อน ฮย็อก-บอม

 ทีมยิมนาสติกลีลา 

 โช ซู-ฮยัง รับบทเป็น ซู-บิน
 เรย์ยาง รับบทเป็น ซอง ยู-ฮี
 ลีซึล
 โอ ฮา-นุย
 คิม ยู-จิ
 จุง ยู-จิน

 คนรอบตัวบ๊ก-จู 
 อัน กิล-กัง รับบทเป็น คิม ช็อง-กูล
 คัง คี-ยอง รับบทเป็น คิม แด-โฮ

 คนรอบจุน-ฮยอง 
 ช็อง อิน-กี รับบทเป็น ลุงและพ่อบุญธรรมของจุน-ฮยอง
 อี ช็อง-อึน รับบทเป็น ป้าของจุน-ฮยองและแม่อุปถัมภ์

 นักแสดงรับเชิญ 

 ยุน จิน-ฮี รับบทเป็น ผู้เข้าแข่งขันยกน้ำหนัก (Ep. 1)
 คิม แจ-ฮยอน รับบทเป็น สมุนของจุน-ฮยอง (Ep.2)
 อี จง-ฮวา รับบทเป็น ชเว แท-ฮุน (Ep. 1, 15)
 อี ซู-จี รับบทเป็น คูซึล (Ep. 1)
 อี จง-ซ็อก รับบทเป็น จง-ซ็อก (Ep. 2)
 ยูน ยู-ซ็อน รับบทเป็น คิม ช็อง-ย็อน (Ep. 6, 14–15)
 ชิน อา-ยอง รับบทเป็น ผู้ประกาศ
 อัน อิล-คว็อน
 โนห์ วู-จิน
 ซี.เฮรา รับบทเป็น ซง ชี-ออน, Shi-ho's sister (Ep. 8–9, 13)
 จี-ซู รับบทเป็น เพื่อนร่วมงานของบ๊ก-จู (Ep. 11)
 ซอฮย็อน รับบทเป็น ฮวา-ฮี, แฟนเก่าของแจ-อี (Ep. 12)
 มิน ซุก-อุก รับบทเป็น ซัง-กู (Ep. 12)
 คิม ซึล-กี รับบทเป็น ซึง-กี, พนักงานซูเปอร์มาร์เก็ต (Ep. 15)
 บยอน อู-ซ็อก รับบทเป็น รุ่นพี่ของจุน-ฮยอง (Ep. 16)

 เพลงประกอบละคร 

 OST Part 1 

 OST Part 2 

 OST Part 3 

 OST Part 4 

 OST Part 5 

 OST Part 6 

 OST Part 7 

 OST Part 8 

 รางวัลและการเสนอชื่อเช้าชิง 
 ปี รางวัล สาขา ผู้รับ ผล 2016 35th MBC Drama Awards Excellence Award, Actress in a Miniseries อี ซ็อง-กย็อง  Best New Actor นัม จู-ฮย็อก  Best Couple Award นัม จู-ฮย็อก และอี ซ็อง-กย็อง
# เวโรวอลเลย์มีลาโน
เวโร วอลเลย์ มีลาโน  เป็นสโมสรวอลเลย์บอลหญิง ตั้งอยู่ในเมืองมอนซา ประเทศอิตาลี ก่อตั้งขึ้นในปี ค.ศ. 1981 มีทั้งทีมหญิงและทีมชาย

ชื่อทีม
 โปร วิกตอเรีย ปัลลาโวโล (1981–2008)
 เซาเจลลา ทีม มอนซา (2008–2021)
 เวโร วอลเลย์ มอนซา (2021–2022)
 เวโร วอลเลย์ มีลาโน (2022–2023)
 อลิอันซ์ เวโร วอลเลย์ มีลาโน (2023–ปัจจุบัน)

ประวัติ
เวโรวอลเลย์ ก่อตั้งขึ้นในปี ค.ศ. 1981 ตามความคิดริเริ่มของนักศึกษาที่ทำงานในโบสถ์ซานบีอาโจ ในเมืองมอนซา กิจกรรมของบริษัทเน้นไปที่กิจกรรมเยาวชนเป็นหลัก และทีมได้เข้าแข่งขันในระดับภูมิภาค 

หลังจากปัญหาเศรษฐกิจหลายครั้ง บริษัทเริ่มยกระดับขึ้นในปี ค.ศ. 2002 ในอีกไม่กี่ปีข้างหน้าทีมได้ไปแข่งขันในลีกซีเรียบี 2 เริ่มต้นในฤดูกาล 2006–07 และในฤดูกาล 2008–09 หลังจากที่ได้อันดับที่สองในฤดูกาลปกติ เวโรวอลเลย์ ชนะการแข่งขันในรอบเพลย์ออฟและได้เลื่อนชั้นได้ขึ้นสู่ลีกซีเรียบี 1

ในดิวิชั่น 3 ของลีก ทีมยังคงอยู่ใน 4 ฤดูกาลติดต่อกัน แม้จะใกล้เลื่อนชั้นในฤดูกาล 2011–12 ทีมได้แพ้ในรอบก่อนรองชนะเลิศของการเลื่อนชั้น ต่อมาในฤดูกาล 2012–13 ทีมได้เลื่อนชั้นขึ้นสู่ลีกซีเรียอา 2 ในการชนะการแข่งขันรอบตัดเชือก

ในฤดูกาล 2013–14 เวโรวอลเลย์ ได้แชมป์ครั้งแรกในลีกซีเรียอา 2 และได้เลื่อนชั้นขึ้นในลีกเซเรียอา 1 ในฤดูกาล 2016–17 ทำให้ทีมได้เข้าถึงการแข่งขันระดับยุโรป และสามารถคว้าแชมป์ ซีอีซีคัพ ได้

 ผู้เล่นชุดปัจจุบัน 
รายชื่อผู้เล่นฤดูกาล 2023–2024
  รายชื่อผู้เล่น ตำแหน่ง ส่วนสูง (ม.) 1   เฮเลนา กาซอต ตัวตบหัวเสา  1.83 3  อัดดวลจก มาลวล ตัวตบตรงข้าม  1.88 5  ลอรา เฮย์แมน ตัวบล็อกกลาง  1.88 7  ราฟาเอลา โฟลี ตัวบล็อกกลาง  1.85 8 10px  อาเลสเซีย ออร์โร ตัวเซ็ต  1.80 10  เบียทริซ ปาร์รอกกีอาเล  ตัวรับอิสระ  1.67 11  วิตตอเรีย ปรันดี  ตัวเซ็ต  1.81 12   เตโอโดรา ปูซิช  ตัวรับอิสระ  1.70 14  ดานา เรตต์เก ตัวบล็อกกลาง   2.03 15  คารา บาเจมา ตัวตบหัวเสา 1.88 16  เวโรนีกา อาเรียนนา ปีชอกกี ตัวรับอิสระ  1.59 17   มีเรียม ซิลลา ตัวตบหัวเสา  1.84 18   ปาโอลา เอโกนู ตัวตบตรงข้าม  1.95 19  นีกา ดัลเดอโรป ตัวตบหัวเสา  1.89 28  ซอนยา แคนดี ตัวบล็อกกลาง  1.87 55   เบรนดา กัสติลโญ  ตัวรับอิสระ  1.65

เกียรติประวัติ
 20px วอลเลย์บอลหญิงชิงแชมป์สโมสรโลก

 23x23px ซีอีวีวิมินส์แชมเปียนส์ลีก

 17px แชลเลนจ์คัพ
 ชนะเลิศ (1): 2018–19

 17px ซีอีวีคัพ
 ชนะเลิศ (1): 2020–21

20px เซเรียอา 1
 รองชนะเลิศ (2): 2021–22, 2022–23

  20px โกปปาอีตาเลีย
 รองชนะเลิศ (2): 2022–23, 2023–24

 20px ซูแปร์โกปปาอีตาเลียนา
 รองชนะเลิศ (1): 2023

ผู้เล่นที่มีชื่อเสียงในอดีต

 ลีเซ แวน เฮกเก

 เฮเลนา ฮาเวลโควา 

 ฮันนา ออร์ทมัน

 เซเรนา ออร์โตลานี
 เฟเดรีกา สกัวร์ชีนี
 อันนา ดาเนซี
 อาเลสเซีย เจนนารี
 เลตีเซีย กาเมรา
 เบียทริซ ปาร์รอกกีอาเล

 ฟลอร์เจ ไมจ์เนอร์ส
 อันเนอ เบยส์

 เบเรนีกา ทอมเซีย
 กาตาร์ซีนา สโกรูปา
 มักดาเลนา สตีเซียก

 บรันคีตชา มีฮายโลวิช
 กาตารีนา ลาโซวิช
 โจวานา สเตวาโนวิช

 ไมกา แฮนค็อก
 เทอโทรี ดิกสัน
 เรเชล แอดัมส์
 แคธรีน พลัมเมอร์
 จอร์แดน ลาร์สัน
 จอร์แดน ธอมป์สัน

 แหล่งข้อมูลอื่น 

Official website
# ฟุตบอลทีมชาติมองโกเลีย
ฟุตบอลทีมชาติมองโกเลีย (, Mongolyn khölbömbögiin ündesnii shigshee bag) เป็นทีมฟุตบอลตัวแทนของประเทศมองโกเลียในการแข่งขันระดับนานาชาติ อยู่ภายใต้การดูแลของสหพันธ์ฟุตบอลมองโกเลีย ซึ่งเป็นสมาชิกของสหพันธ์ฟุตบอลเอเชียตะวันออกและสมาพันธ์ฟุตบอลเอเชีย แม้ว่าสหพันธ์ฟุตบอลมองโกเลียจะก่อตั้งขึ้นใน ค.ศ. 1959 แต่ทีมชาติกลับไม่ได้แข่งขันในระดับนานาชาติเป็นระยะเวลายาวนานถึง 38 ปี จนกระทั่งได้แข่งขันอย่างเป็นทางการใน ค.ศ. 1998

 ประวัติ 
thumbnail|left|ทีมชาติมองโกเลียเคยใช้สนามกีฬาแห่งชาติเป็นสนามเหย้าจนกระทั่งศูนย์ฟุตบอลสหพันธ์ฟุตบอลมองโกเลียได้ถูกสร้างขึ้น
ระหว่าง ค.ศ. 1960 ถึง 1998 ทีมชาติมองโกเลียไม่เคยลงเล่นในระดับนานาชาติจนกระทั่งพวกเขาได้เข้าร่วมเป็นสมาชิกฟีฟ่าใน ค.ศ. 1998 การแข่งขันครั้งแรกของมองโกเลียเกิดขึ้นในฟุตบอลเอเชียนเกมส์ 1998 รอบคัดเลือก ซึ่งพวกเขาพ่ายแพ้ต่อคูเวต 11–0 และแพ้อุซเบกิสถาน 15–0

พวกเขาเข้าร่วมแข่งขันรอบคัดเลือกฟุตบอลโลก 2002 แต่พวกเขาพ่ายแพ้ถึงห้านัดติดต่อกันก่อนที่จะเสมอกับบังกลาเทศ 2–2 ต่อมาในรอบคัดเลือกฟุตบอลโลก 2006 มองโกเลียเปิดบ้านแพ้มัลดีฟส์ 0–1 ก่อนที่จะบุกไปแพ้ที่มาเลในเลกที่สองถึง 12–0 จนต้องตกรอบแรกในที่สุด ต่อมาในรอบแรกของฟุตบอลโลก 2010 รอบคัดเลือก มองโกเลียแพ้เกาหลีเหนือด้วยผลประตูรวมถึง 9–2 ต่อมาในรอบคัดเลือกฟุตบอลโลก 2014 มองโกเลียแพ้พม่าในรอบแรก 2–1 และในฟุตบอลโลก 2018 รอบคัดเลือก รอบแรก มองโกเลียถูกจับสลากพบกับติมอร์-เลสเต และพวกเขาได้สิทธิ์ชนะบาย 3–0 ทั้งสองนัดหลังจากที่ติมอร์ถูกตรวจพบว่ามีผู้เล่นที่ลงทะเบียนผิดกฎ อย่างไรก็ตาม มองโกเลียตกรอบคัดเลือกรอบที่สอง

ในฟุตบอลโลก 2022 รอบคัดเลือก รอบแรก มองโกเลียสามารถเอาชนะบรูไนด้วยผลประตูรวม 3–2 แต่ในรอบที่สอง มีนัดที่พวกเขาพ่ายแพ้ต่อญี่ปุ่นถึง 14–0 เมื่อวันที่ 30 มีนาคม ค.ศ. 2021 พวกเขาปลดรัสติสลัฟ บอซิกออกจากตำแหน่ง และได้แต่งตั้งชูอิจิ มาเสะเป็นผู้ฝึกสอนคนใหม่ ต่อมาในวันที่ 7 มิถุนายน มองโกเลียสามารถพลิกเอาชนะคีร์กีซสถาน 1–0 ได้อย่างเหนือความคาดหมาย นับเป็นครั้งแรกที่พวกเขาสามารถเอาชนะทีมจากเอเชียกลางและเป็นครั้งแรกที่พวกเขาเอาชนะทีมที่อันดับโลกฟีฟ่าสูงกว่า 100 ได้ในฟุตบอลโลกรอบคัดเลือก
# ซียอซแมแฮลเล
ซียอซแมแฮลเล  เป็นหมู่บ้านในตำบลเรซอแมแฮลเล อำเภอกลาง เทศมณฑลรูดแซร์ จังหวัดกีลอน ประเทศอิหร่าน จากสำมะโน พ.ศ. 2549 หมู่บ้านนี้มีประชากร 31 คนใน 12 ครัวเรือน
# เกาะฟัยละกา
เกาะฟัยละกา (,) เป็นเกาะของคูเวตในอ่าวเปอร์เซีย เกาะนี้อยู่ห่าจากชายฝั่งคูเวตซิตี 20 กิโลเมตร เชื่อว่าชื่อ "ฟัยละกา" มีที่มาจากภาษากรีกโบราณว่า  –  แปลว่า "ด่านหน้า"BBC News article

เกาะฟัยละกาอยู่ทางตะวันออกเฉียงใต้ของจุดที่แม่น้ำไทกริส–ยูเฟรทีสไหลลงอ่าวเปอร์เซีย 50 กิโลเมตร และเป็นจุดยุทธวิธีในการสร้างกำไรงามทางการค้าทั้งเหนือและใต้อ่าวเปอร์เซียมาหลายพันปี ซึ่งเป็นจุดยุทธวิธีมาตั้งแต่ยุครุ่งเรืองของรัฐเมืองอูร์ของซูเมเรียน
# นารายณ์ พิซเซอเรีย
บริษัท นารายณ์ พิซเซอเรีย จำกัด เป็นบริษัทที่ประกอบธุรกิจร้านอาหารในชื่อ นารายณ์ พิซเซอเรีย, อินเตอร์บุฟเฟต์, คันไซ และโทสต์ทูยู

ประวัติ
โรงแรมนารายณ์ ภายใต้การบริหารของบริษัท นารายณ์ โฮเต็ล จำกัด เป็นโรงแรมที่ตั้งอยู่บนถนนสีลม เปิดให้บริการตั้งแต่วันที่ 7 กรกฎาคม พ.ศ. 2511 หนึ่งในสิ่งที่สร้างชื่อเสียงให้กับโรงแรมคือ นารายณ์พิซซ่าเรียเป็นร้านพิซซ่าแห่งแรกในประเทศไทย 

จนเมื่อ พ.ศ. 2546 บริษัท ไทย เจ.เพรส จำกัด บริหารงานโดยคุณสุชาติ เจนพณิช ได้เข้าดำเนินกิจการซื้อบริษัท นารายณ์พิซเซอเรีย จำกัด จากโรงแรมนารายณ์ เนื่องจากเห็นว่าธุรกิจอาหารของไทยยังเติบโตได้อีกมาก อีกทั้งบริษัทยังปูทางธุรกิจนี้โดยการเปิดร้านอาหารญี่ปุ่นที่ชื่อ คันไซ โดยได้ทำการปรับภาพลักษณ์ของร้านนารายณ์ พิซเซอเรีย ทั้งรูปแบบของร้านและเมนูอาหารให้ดูวัยรุ่นมากขึ้น ก่อนที่บริษัทไทย เจ.เพรส จะเข้าซื้อบริษัท ร้านนารายณ์ พิซเซอเรีย มีสาขาอยู่ 5 สาขา

เมื่อ พ.ศ. 2562 ได้ปรับกลยุทธทางการตลาด โดยเปิดร้านนารายณ์ พิซเซอเรีย และร้านข้าน้อยขอชาบู ซึ่งเป็นร้านชาบูในสาขาเดียวกัน อันเนื่องจากการเติบโตของธุรกิจชาบูและลดต้นทุนค่าเช่าที่ จากข้อมูลเมื่อ พ.ศ. 2565 มีร้านนารายณ์พิซเซอเรียxร้านข้าน้อยขอชาบู จำนวน 23 สาขา ในกรุงเทพมหานครและ 1 สาขาในหัวหิน
# กือแยวอ-แปแชร์สกาลาวรา
กือแยวอ-แปแชร์สกาลาวรา Parliament votes down law on preservation of Kyiv Pechersk Lavra complex Interfax-Ukraine, 16 June 2010 at 10:42 , หมู่อารามกือยิว-แปแชสก์ Verkhovna Rada Portal  หรือ หมู่อารามถ้ำเคียฟ เป็นอารามคริสต์อีสเทิร์นออร์ทอดอกซ์ ตั้งอยู่ในเขตแปแชร์สกึย กรุงเคียฟ ประเทศยูเครน

อารามเริ่มตั้งขึ้นเป็นอารามถ้ำในปี 1051Magocsi P.R. A History of Ukraine. University of Toronto Press: Toronto, 1996. p 98. และนับจากนั้นกลายเป็นศูนย์กลางอำนาจของคริสต์อีสเทิร์นออร์ทอดอกซ์ในยุโรปตะวันออก ยูเนสโกขึ้นทะเบียนหมู่อารามและอาสนวิหารนักบุญโซเฟียในเคียฟให้เป็นแหล่งมรดกโลกKyiv Pechersk Lavra, St. Sophia Cathedral remain on UNESCO’s World Heritage List, Interfax-Ukraine (20 June 2013)

ปัจจุบัน สถานะนิติบุคคลของหมู่อารามแบ่งเป็นส่วนพิพิธภัณฑ์ของรัฐชื่อ แหล่งอนุรักษ์ประวัติศาสตร์และวัฒนธรรมแห่งชาติกือยิว-แปแชสก์ (National Kyiv-Pechersk Historic-Cultural Preserve) และโบสถ์กับอารามภายใต้สังกัดของคริสตจักรยูเครนออร์ทอดอกซ์ อัครบิดรมอสโก รวมถึงเป็นที่พำนักของคริสตจักร ซึ่งเป็นตำแหน่งที่เรียกว่าออนูฟรึย เมโตรโปลิตันแห่งเคียฟและยูเครนทั้งปวง

หมายเหตุ
# สัญญาแลกเปลี่ยน (การเงิน)
สัญญาแลกเปลี่ยน คือข้อตกลงระหว่างคู่สัญญาสองฝ่ายที่ตกลงกันที่จะแลกเปลี่ยนตราสารทางการเงิน หรือ กระแสเงินสด หรือการชำระเงินในช่วงเวลาหนึ่งๆ สัญญาแลกเปลี่ยนโดยทั่วไปมักอ้างอิงถึงเงินสดตามที่อยู่บนยอดเงินตามสัญญา (Notional Amount)Financial Industry Business Ontology Version 2, Annex D: Derivatives, EDM Council, Inc., Object Management Group, Inc., 2019
สัญญาแลกเปลี่ยนมักเป็นสัญญาที่ตกลงกันระหว่างบริษัทหรือสถาบันการเงินโดยไม่ผ่านตลาด ส่วนนักลงทุนรายย่อยโดยทั่วไปมักไม่ได้มีส่วนในธุรกรรมสัญญาแลกเปลี่ยนSEC Charges International Dealer That Sold Security-Based Swaps to U.S. Investors

 ประวัติ 
สัญญาแลกเปลี่ยนปรากฏสู่สาธารณชนครั้งแรกเมื่อไอบีเอ็มและธนาคารโลก ทำสัญญาสัญญาแลกเปลี่ยนระหว่างกัน ในปี ค.ศ. 1981  ในปัจจุบัน สัญญาแลกเปลี่ยนเป็นตราสารทางการเงินที่มีการซื้อขายแลกเปลี่ยนสูงสุด โดย BIS รายงานว่ามูลค่าสัญญาแลกเปลี่ยนเงินตราต่างประเทศและสัญญาแลกเปลี่ยนอัตราดอกเบี้ยคงค้างมีมากกว่า 348 ล้านล้านดอลลาร์สหรัฐ ในปี ค.ศ. 2010 

 ชนิดของสัญญาแลกเปลี่ยน 

 สัญญาแลกเปลี่ยนอัตราดอกเบี้ย 
สัญญาแลกเปลี่ยนอัตราดอกเบี้ย (Interest rate swap) เป็นสัญญาแลกเปลี่ยนที่พบได้บ่อยที่สุด เนื่องจากบริษัทบางบริษัทจะได้รับประโยชน์ในตลาดที่มีอัตราดอกเบี้ยคงที่ ในขณะที่อีกบริษัทจะได้ประโยชน์ในตลาดที่มีอัตราดอกเบี้ยลอยตัว ในกรณีที่บริษัทจัดหาแหล่งเงินกู้ที่ถูกที่สุดในขณะนั้นในประเภทอัตราดอกเบี้ยที่ไม่ได้ประโยชน์ บริษัทเหล่านี้จะทำธุรกรรมในสัญญาแลกเปลี่ยนซึ่งมีผลให้เงินกู้ซึ่งเดิมเป็นอัตราดอกเบี้ยชนิดคงที่เปลี่ยนเป็นอัตราดอกเบี้ยลอยตัว และในทางกลับกันเช่นกัน
ตัวอย่างเช่น คู่สัญญา ข จ่ายดอกเบี้ยให้แก่คู่สัญญา ก บนฐานของอัตราดอกเบี้ยลอยตัว LIBOR + 70 จุด ในขณะที่คู่สัญญา ก จ่ายดอกเบี้ยในอัตราคงที่ที่ 8.65% การจ่ายดอกเบี้ยจะคำนวณจากยอดเงินต้นโดยที่อัตราประเภทแรกจะเป็นอัตราดอกเบี้ยลอยตัวซึ่งเปลี่ยนแปลงไปในแต่ละงวดชำระ และคำนวณอยู่บนฐานของอัตราดอกเบี้ย LIBOR โดยในทางปฏิบัติ คู่สัญญา ก และ ข จะได้รับดอกเบี้ยน้อยกว่าอัตราหน้าสัญญาเล็กน้อย เนื่องจากธนาคารในฐานะคนกลางจะคิดค่าธรรมเนียมส่วนต่าง

 สัญญาแลกเปลี่ยนสกุลเงิน 
สัญญาแลกเปลี่ยนสกุลเงิน (Currency swap) คือสัญญาแลกเปลี่ยนเงินต้นและดอกเบี้ยของเงินกู้ในสกุลหนึ่งกับเงินต้นและดอกเบี้ยของเงินกู้ในอีกสกุลหนึ่งที่มูลค่าเทียบเท่ากัน สัญญาประเภทนี้เกิดประโยชน์ในลักษณะเดียวกับสัญญาแลกเปลี่ยนอัตราดอกเบี้ย
# อาสนวิหารนักบุญโซเฟีย (เคียฟ)
อาสนวิหารนักบุญโซเฟีย ในกรุงเคียฟ ประเทศยูเครน เป็นอาสนวิหารและหนึ่งในหมุดหมายสำคัญของเคียฟที่เป็นที่รู้จักมากที่สุด นอกจากนี้ยังเป็นแหล่งมรดกโลกแห่งแรกของประเทศยูเครนซึ่งยูเนสโกขึ้นทะเบียนร่วมกับหมู่อารามถ้ำเคียฟ อาสนวิหารประกอบด้วยตัวอาคารหลัก, หอระฆัง และที่ประทับของมุขนายกมหานคร  ใน ค.ศ. 2011 แหล่งโบราณสถานได้รับการถ่ายโอนมาอยู่ภายใต้การดูแลของกระทรวงวัฒนธรรมยูเครน

ชื่อในภาษายูเครนของอาสนวิหารคือ  [ ] หรือ  [ ]

 หมายเหตุ
# พระราชพงศาวดารราชวงศ์โชซ็อน
พระราชพงศาวดารราชวงศ์โชซ็อน ( หรือ ) เป็นพระราชพงศาวดารของราชวงศ์โชซ็อนของเกาหลีซึ่งรวบรวมไว้ตั้งแต่ปี ค.ศ. 1392 ถึง 1865 มีจำนวนทั้งสิ้น 1,893 เล่ม ยกเว้นพระราชพงศาวดารสองเล่มที่รวบรวมในยุคอาณานิคม ซึ่งพระราชพงศาวดารได้ขึ้นทะเบียนเป็นสมบัติแห่งชาติเกาหลีใต้ลำดับที่ 151 และได้รับการขึ้นทะเบียนในความทรงจำแห่งโลกของยูเนสโก

พระราชพงศาวดารนี้ได้รับการแปลงเป็นดิจิทัลโดยสถาบันประวัติศาสตร์เกาหลีแห่งชาติ ตั้งแต่ปี ค.ศ. 2006 และพร้อมใช้งานบนอินเทอร์เน็ตด้วยการแปลเป็นภาษาเกาหลีและข้อความต้นฉบับใน ภาษาจีนคลาสสิก ในเดือนมกราคม ปี ค.ศ. 2012 สถาบันประวัติศาสตร์เกาหลีแห่งชาติประกาศว่าพวกเขาจะแปลพระราชพงศาวดารเป็นภาษาอังกฤษภายในปี ค.ศ. 2033 และเริ่มดำเนินการแปลแล้วในปี ค.ศ. 2014 ด้วยงบประมาณเริ่มต้น 500 ล้านวอน แต่คาดการว่าเมื่อโครงการนี้เสร็จสิ้นจะใช้งบประมาณ 4 หมื่นล้านวอน
# อักษรฮะนีฟีโรฮีนจา
อักษรฮะนีฟีโรฮีนจา เป็นอักษรแบบเอกเทศ (unified script) สำหรับภาษาโรฮีนจา ประดิษฐ์ขึ้นครั้งแรกในคริสต์ศตวรรษที่ 19 ด้วยอักษรเปอร์เซีย-อาหรับ จากนั้นมีการพัฒนาอักขรวิธีอาหรับตามแบบชุดตัวอักษรอูรดูใน ค.ศ. 1975

ในคริสต์ทศวรรษ 1980 โมฮัมมัด ฮะนีฟกับเพื่อนร่วมงานถอดเสียงอักษรตามอักษรอาหรับ ซึ่งเทียบเท่าอักษรอึนโก และยังมีชุดตัวเลขเป็นของตนเองด้วย

ตัวอักษร
+อักษร 𐴆𐴅𐴄𐴃𐴁𐴀 𐴋𐴊𐴉𐴂𐴈𐴇       𐴑𐴐𐴏𐴎𐴍𐴌 𐴗𐴖𐴕𐴔𐴓𐴒 𐴜𐴛𐴚𐴙𐴘 

+สระ 𐴢𐴡𐴠𐴟𐴞𐴝 ◌𐴧◌𐴦◌𐴥◌𐴤𐴣       

+ตัวเลข 𐴰  𐴱  𐴲  𐴳  𐴴  𐴵  𐴶  𐴷  𐴸  𐴹

 อักษรและการออกเสียง 
 พยัญชนะ 

+  ตัวอักษร ตารางนี้สามารถใช้ได้ดีด้วยการใช้ Firefox และฟอนต์ Noto Sans Rohingya
  ชื่อ  ท้าย  กลาง  ออกเสียง  ยูนิโคด  𐴀  A 𐴀 ـ𐴀ـ,   U+10D00 𐴁  BA 𐴁𐴢 ـ𐴁ـ   U+10D01 𐴃  TA 𐴃𐴢 ـ𐴃ـ   U+10D03 𐴄  TTA 𐴄𐴢 ـ𐴄ـ   U+10D04 𐴅 JA 𐴅 ـ𐴅ـ   U+10D05 𐴆  CA 𐴆 ـ𐴆ـ   U+10D06 𐴇  HA 𐴇𐴢 ـ𐴇ـ   U+10D07 𐴈  KHA 𐴈𐴢  ـ𐴈ـ     U+10D08 𐴉  FA 𐴉𐴢 ـ𐴉ـ     U+10D09 𐴂  PA 𐴂𐴢 ـ𐴂ـ   U+10D02 𐴊  DA 𐴊𐴢 ـ𐴊ـ     U+10D0A 𐴋  DDA 𐴋 ـ𐴋ـ     U+10D0B 𐴌  RA 𐴌ـ𐴌ـ   U+10D0C 𐴍  RRA 𐴍ـ𐴍ـ   U+10D0D 𐴎  ZA 𐴎ـ𐴎ـ   U+10D0E 𐴏  SA 𐴏𐴢ـ𐴏ـ   U+10D0F 𐴐  SHA 𐴐𐴢ـ𐴐ـ   U+10D10 𐴑  KA 𐴑 ـ𐴑ـ   U+10D11 𐴒  GA 𐴒𐴢ـ𐴒ـ   U+10D12 𐴓  LA 𐴓𐴢 ـ𐴓ـ   U+10D13 𐴔  MA 𐴔𐴢ـ𐴔ـ   U+10D14 𐴕  NA 𐴕ـ𐴕ـ   U+10D15 𐴖  WA 𐴖𐴢ـ𐴖ـ ,   U+10D16 𐴗  KINNA WA 𐴗𐴢ـ𐴗ـ (สำหรับกลุ่มคำหรือสระประสม)  U+10D17 𐴘  YA 𐴘ـ𐴘ـ   U+10D18 𐴙  KINNA YA 𐴙𐴢ـ𐴙ـ (สำหรับกลุ่มคำหรือสระประสม)  U+10D19 𐴚  NGA = gan 𐴚ـ𐴚ـ   U+10D1A 𐴛  NYA = nayya 𐴛ـ𐴛ـ   U+10D1B 𐴜  VA  𐴜𐴢ـ𐴜ـ   U+10D1C

 สระ 

 ตัวอักษร ชื่อ ทับศัพท์ ออกเสียง ยูนิโคด ตัวอักษร ชื่อ ทับศัพท์ ประเภท สัทอักษรสากล ยูนิโคด 𐴝 aa-for a  U+10D1D  𐴢 Ttura/Les ไม่มี ตัวเก็บเสียงสระ ไม่มี U+10D22 𐴞 i-for i  U+10D1E 𐴣 Na-Khonna ñ (อักษรเต็ม) สัญลักษณ์ออกเสียงขึ้นจมูก  U+10D23 𐴟 u-for u  U+10D1F ◌𐴤 Harbai á (อะคิวต์แอกเซนต์) เสียงสูงสั้น  U+10D24 𐴠 e-for e  U+10D20 ◌𐴥 Tela áa (พยัญชนะซ้อน, ลงน้ำหนักที่ตัวแรก) เสียงลงต่ำยาว  U+10D25 𐴡 o-for o  U+10D21 ◌𐴦 Tana aá (พยัญชนะซ้อน, ลงน้ำหนักที่ตัวที่สอง) เสียงขึ้นสูงยาว  U+10D26      ◌𐴧 Tossi aa (พยัญชนะซ้อน) สัญลักษณ์ซ้ำเสียง  U+10D27

ตัวเลข
 ชื่อ sifírekduitinsairfañssóháñtañcthono รูปเลข 𐴰  𐴱  𐴲  𐴳  𐴴  𐴵  𐴶  𐴷  𐴸  𐴹ยูนิโคดU+10D30U+10D31U+10D32U+10D33U+10D34U+10D35U+10D36U+10D37U+10D38U+10D39

ฟอนต์
มีการพัฒนาฟอนต์ Noto Sans ของกูเกิลไปเป็นฟอนต์อักษรโรฮีนจาที่มีชื่อว่า Noto Sans Hanifi Rohingya ซึ่งมีให้ใช้ใน GitHub.

แป้นพิมพ์
thumb|375px|เค้าโครงแป้นพิมพ์เสมือนของภาษาโรฮีนจา
กูเกิลได้พัฒนาแป้นพิมพ์เสมือนสำหรับภาษาโรฮีนจาใน ค.ศ. 2019 และอนุญาตให้ผู้ใช้พิมพ์อักษรโรฮีนจาได้โดยตรง เค้าโครงแป้นพิมพ์ยูนิโคดโรฮีนจาสามารถพบได้ ที่นี่
# สถานีสามแยกบางใหญ่
สถานีสามแยกบางใหญ่ (รหัส: PP03) เป็นสถานีรถไฟลอยฟ้าในเส้นทางรถไฟฟ้ามหานคร สายฉลองรัชธรรม ที่ถนนรัตนาธิเบศร์ อำเภอบางใหญ่และอำเภอบางบัวทอง จังหวัดนนทบุรี ตั้งอยู่บริเวณเขตที่มีชุมชนอยู่อาศัยหนาแน่นเพราะมีหมู่บ้านหลายหมู่บ้านMRT สามแยกบางใหญ่ และมีอาคารจอดแล้วจรซึ่งสามารถจอดรถได้ 1,296 คัน

 ที่ตั้ง 
สถานีสามแยกบางใหญ่ตั้งอยู่เหนือถนนรัตนาธิเบศร์ ในท้องที่หมู่ที่ 7 บ้านคลองบางเดื่อ ตำบลเสาธงหิน อำเภอบางใหญ่ และหมู่ที่ 15 บ้านรุ่งเรือง ตำบลบางรักพัฒนา อำเภอบางบัวทอง จังหวัดนนทบุรี

 รายละเอียด 
 สีสัญลักษณ์ 
ใช้สีม่วงตกแต่งบริเวณประตูกั้นชานชาลา ป้ายบอกทาง ป้ายชื่อสถานีทั้งบริเวณชานชาลาและบริเวณทางเข้า เพื่อบ่งบอกว่าเป็นสถานีในเส้นทางรถไฟฟ้าสายสีม่วง

 รูปแบบ 
เป็นแบบชานชาลาเกาะกลาง มีประตูอัตโนมัติกั้นชานชาลาสูงประมาณ 1.50 เมตร ประกอบด้วยชั้นขายบัตรโดยสารและชั้นชานชาลา

 ทางเข้า–ออก 
มีทางขึ้น–ลง 4 แห่ง มีลิฟต์ 2 ทางขึ้น–ลง มีบันไดเลื่อนทุกทางขึ้น–ลง
 1 ฝั่งขาเข้า ใกล้หมู่บ้านกฤษดานคร 10 มีลิฟต์ 1 ตัว
 2 ฝั่งขาออก ใกล้หมู่บ้านธนกาญจน์
 3 ฝั่งขาเข้า ใกล้หมู่บ้าน ช. รุ่งเรือง 5 มีทางเดินเชื่อมต่อกับอาคารจอดแล้วจร
 4 ฝั่งขาออก ใกล้สถานีบริการน้ำมันเชลล์ มีลิฟต์ 1 ตัว

 แผนผัง 
U3ชานชาลา ชานชาลา 1 มุ่งหน้า ชานชาลาเกาะกลาง, ประตูรถจะเปิดทางด้านขวาชานชาลา 2 มุ่งหน้า U2ชั้นขายบัตรโดยสารชั้นขายบัตรโดยสารทางออก, ศูนย์บริการผู้โดยสาร, ห้องขายบัตรโดยสาร, เครื่องขายบัตรโดยสาร, ร้านค้า, ทางเดินเชื่อมต่อกับอาคารจอดแล้วจรGระดับถนน–ป้ายรถประจำทาง, ถนนรัตนาธิเบศร์

 เวลาให้บริการ 
 ปลายทาง  วัน  ขบวนแรก  ขบวนสุดท้าย  ชานชาลาที่ 1  เตาปูน  จันทร์–ศุกร์  05.35  22.53 เสาร์–อาทิตย์ นักขัตฤกษ์  06.04  22.51  ชานชาลาที่ 2    คลองบางไผ่  จันทร์–ศุกร์   06.28  23.54 เสาร์–อาทิตย์ นักขัตฤกษ์   06.48   23.54

 สถานที่ใกล้เคียง 
 เซ็นทรัล เวสต์เกต
 โรงพยาบาลเกษมราษฎร์ รัตนาธิเบศร์ (การุญเวชเดิม)
 อิเกีย บางใหญ่

 รถโดยสารประจำทาง 
  เส้นทางที่มีรถรองรับวีลแชร์
 องค์การขนส่งมวลชนกรุงเทพ 

 สายที่ เขตการเดินรถที่ จุดเริ่มต้น จุดสิ้นสุด ประเภทของรถที่ให้บริการผู้ให้บริการ หมายเหตุ 2-20 (134) 7 (กปด.17)หมู่บ้านบัวทองเคหะ สถานีขนส่งผู้โดยสารกรุงเทพ (จตุจักร)รถโดยสารประจำทางปรับอากาศสีครีม–น้ำเงินขสมก. 2-20 (134)รถโดยสารประจำทางสีครีม–แดงมีรถให้บริการตลอดคืน

 รถเอกชน 
 สายที่ จุดเริ่มต้น จุดสิ้นสุด ประเภทของรถที่ให้บริการผู้ให้บริการ หมายเหตุ 127 (2-19) บางบัวทองบางลำพูรถโดยสารประจำทางปรับอากาศสีน้ำเงิน (ใช้พลังงานไฟฟ้า)บจก.สมาร์ทบัส(เครือไทยสมายล์บัส) 337ปทุมธานีเดอะมอลล์งามวงศ์วานรถโดยสารประจำทางปรับอากาศสีขาวบจก.ลาดหลุมแก้วขนส่ง (ในเครือ บจก.กิตติสุนทร)

 รถสองแถว 1024ข ตลาดบางบัวทอง–ท่าน้ำนนทบุรี
 ต.37 อำเภอบางบัวทอง–เดอะมอลล์งามวงศ์วาน
# วัดถ้ำประทุน (จังหวัดชลบุรี)
วัดถ้ำประทุน เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลโป่ง อำเภอบางละมุง จังหวัดชลบุรี เป็นวัดป่าปฏิบัติในสายหลวงปู่มั่น ภูริทตฺโต ที่ตั้งของวัดล้อมรอบไปด้วยภูเขา 3 ลูก ป่ารกชัฏ ปัจจุบันพระอธิการยุทธนา อคฺคยุทธโน ดำรงตำแหน่งเจ้าอาวาส

วัดถ้ำประทุน แต่เดิมเรียกว่า วัดตรอกซุง หรือ วัดตรอกแซง ตามชื่อหมู่บ้านเก่าซึ่งปัจจุบันไม่มีหมู่บ้านนี้แล้ว เมื่อแรกสร้าง มีเพียงกุฏิเล็ก ๆ ชื่อวัดในปัจจุบันเป็นชื่อเรียกของคนในพื้นที่ด้วยหลังคาวัดมีลักษณะคล้ายหลังคาเรือ ซึ่งในภาษาไทยเรียกว่าประทุน เปลี่ยนชื่อวัดมาเป็นชื่อปัจจุบันตั้งแต่ พ.ศ. 2543 ตั้งเป็นวัดเมื่อวันที่ 16 มกราคม พ.ศ. 2524 ได้รับพระราชทานวิสุงคามสีมาเมื่อวันที่ 16 ธันวาคม พ.ศ. 2554

สิ่งก่อสร้างที่สำคัญ คือ พระมหาเจดีย์อุโบสถ เกิดขึ้นจากนิมิตของหลวงปู่อ่อนศรี เห็นรัศมีแปล่งแสงเสด็จลอยอยู่บริเวณรอบ ๆ ท่านจึงตระหนักได้ว่าสถานที่นี้คือสถานที่ที่เคยมีพระบรมสารีริกธาตุ จึงได้ริเริ่มสร้างเมื่อ พ.ศ. 2549 พระมหาเจดีย์อุโบสถมีลักษณะเป็น 8 เหลี่ยม มีความสูงจากพื้นถึงยอด 49.99 เมตร มีทั้งหมด 2 ชั้น ประกอบด้วย ชั้น 2 เป็นที่บรรจุพระบรมสารีริกธาตุ ที่สมเด็จพระญาณสังวร สมเด็จพระสังฆราชมอบให้ และชั้น 1 เป็นอุโบสถประดิษฐานพระประธาน ยอดเจดีย์มีลักษณะคล้ายรูปทรงคล้ายพระธาตุพนม ภายในตกแต่งด้วยศิลปะร่วมสมัย มีพระพุทธชินสีห์จำลองประดิษฐานเป็นพระประธาน และมีพระพุทธรูปหลวงปู่อ่อนศรี ฐานวโรและอัฐิของท่านอยู่ด้วย
# วัดบัลลังก์ (จังหวัดสุพรรณบุรี)
วัดบัลลังก์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองหญ้าไซ อำเภอหนองหญ้าไซ จังหวัดสุพรรณบุรี เนื้อที่ประมาณ 196 ไร่ ภายในวัดยังได้จัดแบ่งพื้นที่เป็นเขตอรัญวาสี (เขตป่าปฏิบัติธรรม กัมมัฎฐาน) เพื่อเป็นที่พักอาศัยและปฏิบัติธรรมแก่พระภิกษุ สามเณร

วัดบัลลังก์ เดิมมีชื่อว่า วัดบัลลังก์ทอง ต่อมาเมื่อทางราชการกำหนดทะเบียนวัดในชนบทขึ้น จึงตัดคำว่าทองออกเสียเพราะว่าจะได้กะทัดรัดขึ้น ตั้งวัดเมื่อ พ.ศ. 2475 ได้รับพระราชทานวิสุงคามสีมา เมื่อวันที่ 29 พฤศจิกายน พ.ศ. 2537 และได้ทำการผูกพัทธสีมาเมื่อวันที่ 27 ธันวาคม พ.ศ. 2540

แต่เดิมนั้นที่ตั้งวัดเป็นป่ารังอันรกทึบ ปรากฏแท่นศิลาแลงสี่เหลี่ยม ตั้งอยู่ในจอมปลวกใหญ่โผล่ขึ้นมามุมหนึ่ง จนวันหนึ่งชาวบ้านพบแท่นซึ่งโผล่จากดินจอมปลวก จึงต่างกันบูชาสักการะ ภายหลังได้มีการสร้างวัดขึ้น แต่เนื่องจากเป็นสถานที่แห้งแล้งและกันดารจึงไม่มีพระมาจำวัด จนถึง พ.ศ. 2484 ชาวบ้านจึงได้นิมนต์ พระพร มุนินาโถ มาเป็นเจ้าอาวาส ได้พัฒนาวัดอยู่ได้ระยะหนี่งก็ลาสิกขา หลังจากนั้นวัดบัลลังก์ ก็ขาดเจ้าอาวาส ดังนั้นชาวบ้านจึงได้ปรึกษาหารือและลงมติ นิมนต์ พระอธิการพยุง สุนทโร มาเป็นเจ้าอาวาส ท่านได้พัฒนาวัดจนเจริญ

อาคารและเสนาสนะที่สำคัญ ได้แก่ อุโบสถ ศาลาการเปรียญ หอระฆัง หอสวดมนต์ หอประชุม หมู่กุฎิพระสงฆ์ ศาลากลางน้ำ และเมรุ 

รายนามเจ้าอาวาส
 พระพร มุนินาโภ 
 พระอธิการพยุง สุนฺทโร หรือ พระครูสุวรรณสุนทร 
 พระสุชาติ วรฺมังคโล
 พระสิน ปัญญากรโณ
 พระครูโสภณสุวรรณรังษี (ลาสิกขา)
 พระปลัดเสกสรรค์ ปิยคุโณ
# โจ
โจ (Joe / Jo) สามารถหมายถึง

 บุคคล 
 โจ ไบเดิน (Joe Biden)
 โจ ฮาร์ต (Joe Hart)
 โจ วิลล็อก (Joe Willock)
 โจแอนน์ "โจ" โรว์ลิง (Joanne "Jo" Rowling)
 โช กว็อน (Jo Kwon)
 โช ยู-รี (Jo Yu-ri)
 โช กวัง-มิน (Jo Kwang-min)
 โช กยู-ซ็อง (Cho Gue-sung)
 โช กวัง-โจ (Jo Gwang-jo)

 อื่น ๆ 
 โจ (เครื่องราง)
 โจ (หน่วยวัด)

 ตัวละครในบันเทิงคดี 
 โจ (Joe) - ตัวละครจากเรื่องวิวตี้ฟูลโจ
 โจ ฮิงาชิ (Joe Higashi) - ตัวละครจากเรื่องเดอะคิงออฟไฟเทอส์
 โจ กิ๊บสัน (Joe Gibson) - ตัวละครจากเรื่องถนนนักสู้ สู่ทีมเบสบอล
 ยาบุกิ โจ (Joe Yabuki) - ตัวละครจากเรื่องโจ สิงห์สังเวียน
 บานาน่า โจ (Banana Joe) - ตัวละครจากเรื่องโลกสุดอัศจรรย์ของกัมบอล
 มุราคามิ โจ (Jo Murakami) - ตัวละครจากเรื่องยอดนักสืบจิ๋วโคนัน: คดีฆาตกรรมไพ่ปริศนา
 คิโด โจ (Jo Kido) - ตัวละครจากเรื่องดิจิมอนแอดเวนเจอร์และดิจิมอนแอดเวนเจอร์ 02
# ตำบลคณฑี
ตำบลคณฑี เป็นตำบลหนึ่งในอำเภอเมืองกำแพงเพชร จังหวัดกำแพงเพชร พื้นที่ตำบลอยู่ในเขตควบคุมดูแลขององค์การบริหารส่วนตำบลคณฑี ซึ่งเดิมมีฐานะเป็นสภาตำบลคณฑี ก่อนที่จะได้รับการจัดตั้งเป็นองค์การบริหารส่วนตำบลใน พ.ศ. 2539 มีระยะห่างจากตัวเมืองกำแพงเพชรประมาณ 22 กิโลเมตร

 อาณาเขต 
ตำบลคณฑีมีที่ตั้งอยู่ทางทิศใต้ของอำเภอเมืองกำแพงเพชร จังหวัดกำแพงเพชร อยู่ห่างจากตัวเมืองกำแพงเพชรประมาณ 31 กิโลเมตร และห่างจากกรุงเทพมหานครประมาณ 334 กิโลเมตร มีเนื้อที่ประมาณ 96 ตารางกิโลเมตร หรือ 60,670 ไร่ ตำบลคณฑีมีอาณาเขตติดต่อกับตำบลข้างเคียง ดังนี้
 ทิศเหนือ ติดต่อกับตำบลเทพนคร 
 ทิศตะวันออก ติดต่อกับตำบลหนองทอง (อำเภอไทรงาม)
 ทิศใต้ ติดต่อกับตำบลวังบัว (อำเภอคลองขลุง) และตำบลทุ่งทราย (อำเภอทรายทองวัฒนา)
 ทิศตะวันตก ติดต่อกับตำบลธำมรงค์ โดยมีแม่น้ำปิงเป็นเส้นแบ่งเขต

 หมู่บ้าน 
พื้นที่ตำบลคณฑีมีประชากรทั้งหมด 11,240 คน โดยแบ่งเป็นประชากรชายทั้งหมด 5,970 คน และประชากรหญิงทั้งหมด 6,876คน (เดือนธันวาคม 2564) แบ่งการปกครองออกเป็น 15 หมู่บ้าน ดังนี้
 หมู่ที่ 1 บ้านเกาะสง่า
 หมู่ที่ 2 บ้านโคนใต้
 หมู่ที่ 3 บ้านท่าเสลี่ยง
 หมู่ที่ 4 บ้านหนองไผ่
 หมู่ที่ 5 บ้านโพธิ์พัฒนา
 หมู่ที่ 6 บ้านหงษ์ทอง
 หมู่ที่ 7 บ้านใหม่ฤทธิ์เจริญ
 หมู่ที่ 8 บ้านหนองจอก
 หมู่ที่ 9 บ้านปล้องทองพัฒนา
 หมู่ที่ 10 บ้านหนองปล้องทองพัฒนา
 หมู่ที่ 11 บ้านโคนกลาง
 หมู่ที่ 12 บ้านนาเจริญสุข
 หมู่ที่ 13 บ้านโพธิ์ใหม่กฤษฎี 
 หมู่ที่ 14 บ้านใหม่วัฒนา 
 หมู่ที่ 15 บ้านโคกใหญ่พัฒนา